JONIŠKIO RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL JONIŠKIO RAJONO SAVIVALDYBĖS VIEŠOJO SEKTORIAUS SUBJEKTŲ GRUPĖS APSKAITOS POLITIKOS PATVIRTINIMO

2021 m. kovo 25 d. Nr. A-239

Joniškis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos buhalterinės apskaitos įstatymo 9 straipsnio 1 dalimi, Viešojo sektoriaus subjektų buhalterinės apskaitos organizavimo tvarkos aprašo, patvirtinto Lietuvos Respublikos finansų ministro 2005 m. gegužės 25 d. įsakymu Nr. 1K-170 „Dėl Viešojo sektoriaus subjektų buhalterinės apskaitos organizavimo tvarkos aprašo patvirtinimo“ (2018 m. rugpjūčio 28 d. įsakymo Nr. 1K-298 redakcija), 6 ir 9 punktais ir 15-ojo viešojo sektoriaus apskaitos ir finansinės atskaitomybės standarto „Konsoliduotųjų finansinių ataskaitų rinkinys ir investicijos į kontroliuojamus subjektus“, patvirtinto Lietuvos Respublikos finansų ministro 2008 m. gruodžio 9 d. įsakymu Nr. 1K-433 „Dėl viešojo sektoriaus apskaitos ir finansinės atskaitomybės 15-ojo standarto patvirtinimo“ (2016 m. vasario 2 d. įsakymo 1K-47 redakcija), 16 punktu:

1. T v i r t i n u pridedamus:

1.1. Joniškio rajono savivaldybės viešojo sektoriaus subjektų grupės apskaitos politiką;

1.2. Joniškio rajono viešojo sektoriaus subjektų grupės sąskaitų planą;

1.3. Joniškio rajono savivaldybės viešojo sektoriaus subjektų grupės ilgalaikio turto nusidėvėjimo (amortizacijos) normatyvus.

2. N u s t a t a u, kad Joniškio rajono savivaldybės viešojo sektoriaus subjektų apskaitos politikos turi sutapti su šio įsakymo 1.1 papunkčiu patvirtinta Joniškio rajono savivaldybės viešojo sektoriaus subjektų grupės apskaitos politika tiek, kad ūkinių įvykių registravimas duotų tą patį rezultatą.

3. N u r o d a u Joniškio rajono savivaldybės viešojo sektoriaus subjektams suderinti savo apskaitos politiką su Joniškio rajono savivaldybės administracijos Finansų skyriumi.

4. N u r o d a u Joniškio rajono savivaldybės viešojo sektoriaus subjektams vadovautis šio įsakymo 1.2 ir 1.3 papunkčiais patvirtintais teisės aktais.

Administracijos direktorė	Valė Kulvinskienė